Bloodshot (cinta)

:*Iste articlo ye sobre una cinta estausunidense de cine de superherois de l'anyo 2020; ta atros usos, se veiga *'Bloodshot***.

***Bloodshot*** (títol orichinal en [[Idioma anglés|anglés]], en [[Idioma aragonés|aragonés]] ***Inyectau en sangre**', estrenada en Aragón con o suyo títol orichinal) ya une cinta de cine estausunidense de cine de superherois de l'anyo 2020 dirichida por David S. F. Wilson seguntes un guión adaptau por Jeff Wadlow y Eric Heisserer (basau en una historia de Jeff Wadlow basada a la vegada en *[[Bloodshot (novela)|Bloodshot]]*, un personache creyau por Kevin VanHook, Don Perlin y Bob Layton), con una banda sonora orichinal de Steve Jablonsky, una dirección de fotografía de Jacques Jouffret, una producción cinematografica de Neal H. Moritz, Toby Jaffe, Dinesh Shamdasani y Vin Diesel ta las productoras *[[Columbia Pictures]]*, *[[Bona Film Group]]*, *[[Cross Creek Pictures]]*, *[[Original Film]]*, *[[Annabell Pictures]]*, *[[The Hideaway Entertainment]]*, *[[One Race Films]]* y *[[Valiant Entertainment]]* y un elenco formau, en os suyos papels principals, por os actors Vin Diesel, Eiza González, Sam Heughan, Toby Kebbell, Talulah Riley, Lamorne Morris, Guy Pearce y Jóhannes Haukur Jóhannesson.

*Ray Garrison* ye un militar estausunidense d'o *[[United States Marine Corps]]* que fa un rescate d'hostaches en Mombasa. Cuan remata la misión marcha de vacanzas con a suya facilia enta ua localidat italiana en a costa d'Amalfi pero son secuestraus por un grupo terrorista que quiere saber qui ha dau a los estausunidenses a información que ha permitiu la operación en Mombasa. Como *Ray* no puede dar ixa información, los matan a él y a su muller. Sindembargo, dispierta dimpués en un laboratorio en Kuala Lumpur y descubre que lo han reviviu con una tecnica novedosa a base de chicoz nanoroboz que recheneran os suyos techius nomás que padeixen cualsiquier danyo. Li explican que lo han reviviu experimentalment pero él consigue fuyir y nomás busca que vengar-se de l'asasino d'a suya muller y d'él mesmo. Cuan lo fa, se descubre que en realidat lo son fendo servir ta asasinar a competidors d'o propietario d'o laboratorio y que iste li implanta una remeranza falsa con o rostro d'os suyos propios enemigos como si estasen os asasinos d'a muller de *Ray*. Iste decide investigar sobre su propia muller y descubre que ista en realidat no ha uerto, que s'heban deseparau feba cinco anyadas y que lo son emplegando ta tripotaches turbios en proveito d'o propietario d'o laboratorio. Cuan lo descubre, iste ninvía a una asasins ta que lo maten y nomás conta con l'aduya d'una atra victima d'os tripotaches y d'un informatico.

A cinta s'ambienta en a suya epoca actual (2020) en Mombasa en Kenya, en Budapest en Hongría, en a Campania en Italia, en Sussex de l'Este y Londres en o Reino Uniu y en Kuala Lumpur en Malaisia, y las suyas escenas se filmoron en Amalfi en Italia, en Mont-reyal en Canadá, en os *[[Salt River Film Studios]]* en Ciudat d'o Cabo en Sudafrica y en os Estaus Unius.

Ye una cinta que ha recibiu bels premios y nominacions, pero garra d'istos premios no perteneixe a los premios cinematograficos mas conoixius u destacaus.

## Elenco

## Se veiga tamién
* Cine en 2020.
* Cintas de 2020.

## Referencias